ΑΠΟΦΑΣΗ ΤΟΥ ΔΙΚΑΣΤΗΡΙΟΥ (ΠΡΩΤΟ ΤΜΗΜΑ) ΤΗΣ 27ΗΣ ΜΑΙΟΥ 1982. - PAUL KADERS GMBH ΚΑΤΑ HAUPTZOLLAMT HAMBURG-WALTERSHOF. - (ΑΙΤΗΣΗ ΓΙΑ ΤΗΝ ΕΚΔΟΣΗ ΠΡΟΔΙΚΑΣΤΙΚΗΣ ΑΠΟΦΑΣΕΩΣ ΤΟΥ BUNDESFINANZHOF - ΓΕΡΜΑΝΙΑ). - ΚΟΙΝΟ ΔΑΣΜΟΛΟΓΙΟ - ΕΚΧΥΛΙΣΜΑΤΑ ΦΥΤΙΚΑ ΚΑΙ ΡΗΤΙΝΟΕΙΔΗ. - ΥΠΟΘΕΣΗ 49/81.



Συλλογή της Νομολογίας του Δικαστηρίου 1982 σελίδα 01917



Περίληψη

Διάδικοι

Αντικείμενο της υπόθεσης

Σκεπτικό της απόφασης

Απόφαση για τα δικαστικά έξοδα

Διατακτικό



Λέξεις κλειδιά

Κοινό δασμολόγιο — Δασμολογικές κλάσεις — «Αιθέρια έλαια καί ρητινοειδή» κατά τήν κλάση 33.01 — Έννοια — Ζιγγίβερη — Δέν υπάγεται

Περίληψη

Τά προϊόντα , τά οποία , εκτός τών αρωματικών ουσιών , περιέχουν πολύ σημαντικότερες ποσότητες άλλων φυτικών συστατικών , οπως χλωροφύλλη , τανίνη , πικρές ουσίες ή άλλες γευστικές ουσίες , υδατάνθρακες καί άλλες ουσίες εκχυλίσεως , πού συμπροσδιορίζουν τά τυπικά χαρακτηριστικά τού προϊόντος , δέν υπάγονται στήν κλάση 33.01 «Αιθέρια έλαια καί ρητινοειδή» τού κοινού δασμολογίου . Ιδίως δέν συγκαταλέγονται στίς αρωματικές ουσίες πού περιλαμβάνονται στήν εν λόγω δασμολογική κλάση προϊόντα οπως τό gingerol , καθ’ οσον τά ουσιαστικά χαρακτηριστικά τους καθορίζονται , πρωτίστως , από τήν γεύση καί όχι από τήν όσφρηση .

Διάδικοι

Στήν υπόθεση 49/81 ,

πού έχει ως αντικείμενο αίτηση τού Bundesfinanzhof πρός τό Δικαστήριο , κατ’ εφαρμογή τού άρθρου 177 τής συνθήκης ΕΟΚ , μέ τήν οποία ζητείται , στό πλαίσιο τής διαφοράς πού εκκρεμεί ενώπιον τού αιτούντος δικαστηρίου μεταξύ

PAUL KADERS GMBH , Αμβούργο ,

καί

HAUPTZOLLAMT HAMBURG-WALTERSHOF ( Κεντρικού Τελωνείου τού Αμβούργου- Waltershof ),

Αντικείμενο της υπόθεσης

η έκδοση προδικαστικής αποφάσεως ως πρός τήν ερμηνεία τής δασμολογικής κλάσεως 13.03 ( εκχυλίσματα φυτικά ) καί τής δασμολογικής διακρίσεως 33.01 Γ ( ρητινοειδή ) τού κοινού δασμολογίου πού αναφέρεται στόν κανονισμό 2723/76 τού Συμβουλίου , τής 8ης Νοεμβρίου 1976 ( ABl . L 314 ),

Σκεπτικό της απόφασης

1 Μέ διάταξη τής 10ης Φεβρουαρίου 1981 , πού περιήλθε στό Δικαστήριο τήν 9η Μαρτίου 1981 τό Bundesfinanzhof υπέβαλε , δυνάμει τού άρθρου 177 τής συνθήκης ΕΟΚ , ορισμένα ερωτήματα ως πρός τήν ερμηνεία τής κλάσεως 13.03 ( φυτικά εκχυλίσματα ) καί τής διακρίσεως 33.01 Γ ( ρητινοειδή ) τού κοινού δασμολογίου ( ΚΔ ).

2 Η προσφεύγουσα στήν κυρία δίκη εισήγαγε από τίς Ηνωμένες Πολιτείες τής Αμερικής τόν Μάιο 1977 ενα προϊόν περιγραφόμενο ως εκχύλισμα ζιγγίβερης . Τό Hauptzollamt Hamburg-Waltershof κατέταξε τό εν λόγω εμπόρευμα ως εκχύλισμα φυτικό υπαγόμενο στήν δασμολογική κλάση 13.03 τού ΚΔ . Αργότερα , μετά από έκθεση πραγματογνωμοσύνης τού Zolltechnische Pruefungs- und Lehranstalt , Αμβούργο ( Τεχνικό Ίδρυμα Εξετάσεως καί Μελέτης Τελωνειακών Υποθέσεων ) τό Hauptzollamt κατέταξε τό εμπόρευμα ως ρητινοειδές στήν δασμολογική διάκριση 33.01 Γ καί επέβαλε συμπληρωματικούς δασμούς .

3 Η διοικητική ένσταση καί η προσφυγή ενώπιον τού Finanzgericht τού Αμβούργου , κατά τής δευτέρας αυτής δασμολογήσεως , δέν ευδοκίμησαν . Η προσφεύγουσα στήν κυρία δίκη προέβαλε ενώπιον τού Bundesfinanzhof οτι τό εκχύλισμα ζιγγίβερης έπρεπε νά υπαχθεί στήν δασμολογική κλάση 13.03 λόγω τής συνθέσεώς του , καθώς καί τών χαρακτηριστικών καί ιδιοτήτων του .

4 Τό Bundesfinanzhof , κρίνοντας οτι η λύση τής διαφοράς εξηρτάτο ουσιαστικά από τήν ερμηνεία τών ορων «εκχυλίσματα φυτικά» καί «ρητινοειδή» καί από τόν καθορισμό καταλλήλων κριτηρίων γιά τήν σύγκριση τών αντιστοίχων ορων , υπέβαλε στό Δικαστήριο τά ακόλουθα προδικαστικά ερωτήματα :

«Πώς πρέπει νά ερμηνευθούν καί νά διακρίνονται μεταξύ τους η κλάση 13.03 ( φυτικά εκχυλίσματα ) καί η διάκριση 33.01 Γ ( ρητινοειδή ); Ένα προϊόν πού χαρακτηρίζεται ως ‛‛εκχύλισμα ζιγγίβερης’’ , καί πού εκτός από αιθέρια έλαια κατά 25 % περιέχει καί ολες τίς διαλυτές ουσίες τής ρίζας τής ζιγγίβερης , πρέπει νά υπαχθεί ως φυτικό εκχύλισμα στήν κλάση 13.03 ή ανήκει , παρά τό γεγονός οτι περιέχει ως φυτικό εκχύλισμα ολες τίς χαρακτηριστικές ουσίες καί συστατικά τής ρίζας τής ζιγγίβερης , εν όψει τών ποσοστών τών ευωδών συστατικών ή αρωματικών ουσιών , ως ρητινοειδές στήν διάκριση 33.01 Γ ; Ανήκει στά ευώδη συστατικά ή αρωματικές ουσίες εκτός από τά αιθέρια έλαια πχ . καί τό gingerol;»

5 Τό κεφάλαιο 13 τού ΚΔ περιλαμβάνει τά εξής : «φυτικές πρώτες υλες πού χρησιμοποιούνται στήν βαφική ή τήν βυρσοδεψία· κόμμεα , ρητίνες καί ετέρους φυτικούς χυμούς καί φυτικά εκχυλίσματα» . Εξαιρούνται , σύμφωνα μέ τήν σημείωση η ) τού κεφαλαίου , «τά αιθέρια έλαια , υγρά ή πεπηγμένα , καί τά ρητινοειδή» ( βλ . 33.01 ), ως απεσταγμένα αρωματικά υδατα καί τά υδατικά διαλύματα αιθερίων ελαίων» . Η δασμολογική διάκριση 13.03 Α VIII αφορά τούς «φυτικούς χυμούς καί εκχυλίσματα φυτικά . . . ετερα» .

6 Τό κεφάλαιο 33 περιλαμβάνει «αιθέρια έλαια καί ρητινοειδή· προϊόντα αρωματοποιίας ή καλλωπισμού παρεσκευασμένα καί καλλυντικά παρεσκευασμένα» . Η κλάση 33.01 «αιθέρια έλαια ( αποτερπενωμένα ή μή ), υγρά ή πεπηγμένα , καί ρητινοειδή» περιλαμβάνει τήν δασμολογική διάκριση 33.01 Γ «ρητινοειδή» .

7 Η προσφεύγουσα στήν κυρία δίκη υποστηρίζει οτι τό επίδικο προϊόν υπάγεται στήν δασμολογική διάκριση 13.03 Α VIII επειδή , εκτός τών συνήθων ευωδών ουσιών ( αιθερίων ελαίων ), περιλαμβάνει πολύ σημαντικότερες ποσότητες άλλων συστατικών τού φυτού . Άν , αντιθέτως , η σύστασή του αποτελείτο , ουσιαστικώς , από ευώδεις ουσίες ( αιθέρια έλαια ) καί άν δέν περιείχε παρά μόνο ελάχιστες ποσότητες τών λοιπών συστατικών τού φυτού , θά έπρεπε νά υπαχθεί στήν δασμολογική κλάση 33.01 ως αιθέριο έλαιο ή ρητινοειδές .

8 Η Επιτροπή , αντιθέτως , θεωρεί οτι τά εκχυλίσματα φυτικής προελεύσεως , τών οποίων ο χαρακτήρας προσδιορίζεται από τό άρωμα , υπάγονται ως ρητινοειδή , στήν δασμολογική κλάση 33.01 . Τό άρωμα τών ρητινοειδών τής εν λόγω δασμολογικής κλάσεως προσδιορίζεται από τό σύνολο τών αρωματικών ουσιών εκχυλίσεως· τό άν οι αρωματικές ουσίες ενός εκχυλίσματος υπερέχουν ή όχι σέ βάρος ή σέ ποσότητα δέν αποτελεί αποφασιστικό στοιχείο . Η Επιτροπή εκκινεί από τό οτι η γεύση μιάς ουσίας δέν δύναται νά εκτιμηθεί χωριστά από τήν μυρωδιά της . Η άποψη αυτή ενισχύεται από τό γεγονός οτι , στίς επεξηγηματικές σημειώ σεις τής Ονοματολογίας τού Συμβουλίου Τελωνειακής Συνεργασίας ( ΟΣΤΣ ) ο τίτλος τής δασμολογικής κλάσεως 33.04 περιέχει , στήν γερμανική έκδοση , τήν ένδειξη «Riech- oder Aromastoffe» ( ευώδεις ή αρωματικές ουσίες ). Από αυτό συνάγει τό συμπέρασμα οτι τό ουσιαστικό χαρακτηριστικό τών ρητινοειδών έγκειται τόσο στό άρωμά τους οσο καί στήν γεύση τους .

9 Η άποψη αυτή δέν δύναται νά γίνει δεκτή . Δέν λαμβάνει υπ’ όψη οτι στήν απόδοση τών επεξηγηματικών σημειώσεων τής ΟΣΤΣ στίς άλλες γλώσσες δέν γίνεται λόγος γιά «ευώδεις ή αρωματικές ουσίες» , αλλά αποκλειστικώς γιά «ευώδεις ουσίες» . Εξ άλλου , δέν ευρίσκεται σέ συμφωνία μέ τήν σημείωση κ ) τής κλάσεως 13.03 , οπου αναφέρεται οτι «τό εκχύλισμα διαφέρει από τό αιθέριο έλαιο κατά τό οτι περιέχει , εκτός από ευώδεις ουσίες , πολύ σημαντικότερες ποσότητες άλλων συστατικών τού φυτού ( χλωροφύλλη , τανίνη , πικρές ουσίες , υδατάνθρακες καί άλλες ουσίες εκχυλίσεως)» . Στήν ιδία σημείωση διευκρινίζεται οτι τά αιθέρια έλαια καί τά ρητινοειδή , τά οποία υπάγονται στήν κλάση 33.01 , διαφέρουν από τά εκχυλίσματα τής κλάσεως 13.03 λόγω τής συνθέσεώς τους , πού πρωτίστως αποτελείται από ευώδη συστατικά .

10 Από τίς σκέψεις αυτές συνάγεται οτι δέν υπάγονται στήν κλάση 33.01 τού ΚΔ «αιθέρια έλαια καί ρητινοειδή» προϊόντα τά οποία , εκτός από ευώδεις ουσίες , περιέχουν πολύ σημαντικότερες ποσότητες διαφόρων άλλων συστατικών τού φυτού , οπως χλωροφύλλη , τανίνη , πικρές ουσίες ή άλλες γευστικές ουσίες , υδατάνθρακες καί άλλες ουσίες εκχυλίσεως πού συμπροσδιορίζουν τά τυπικά χαρακτηριστικά τού προϊόντος .

11 Ιδίως , δέν περιλαμβάνεται στίς ευώδεις ουσίες πού υπάγονται στήν εν λόγω δασμολογική κλάση προϊόντα οπως τό gingerol , καθ’ οσον τά ουσιαστικά χαρακτηριστικά του προσδιορίζονται , πρωτίστως από τήν γεύση καί όχι από τήν οσμή .

Απόφαση για τα δικαστικά έξοδα

Επί τών δικαστικών εξόδων

12 Τά έξοδα στά οποία υπεβλήθη η Επιτροπή τών Ευρωπαϊκών Κοινοτήτων , η οποία κατέθεσε παρατηρήσεις στό Δικαστήριο , δέν αποδίδονται . Δεδομένου οτι η παρούσα διαδικασία έχει ως πρός τούς διαδίκους τής κυρίας δίκης τόν χαρακτήρα παρεμπίπτοντος πού ανέκυψε ενώπιον τού εθνικού δικαστηρίου , σ’ αυτό εναπόκειται νά αποφανθεί επί τών δικαστικών εξόδων .

Διατακτικό

Διά ταύτα

ΤΟ ΔΙΚΑΣΤΗΡΙΟ ( πρώτο τμήμα )

κρίνοντας επί τών ερωτημάτων , πού τού υπέβαλε τό Bundesfinanzhof μέ διάταξη τής 10ης Φεβρουαρίου 1981 , αποφαίνεται :

1 ) Τά προϊόντα , τά οποία , εκτός τών αρωματικών ουσιών , περιέχουν πολύ σημαντικότερες ποσότητες άλλων φυτικών συστατικών , οπως χλωροφύλλη , τανίνη , πικρές ουσίες ή άλλες γευστικές ουσίες , υδατάνθρακες καί άλλες ουσίες εκχυλίσεως , πού συμπροσδιορίζουν τυπικά τά χαρακτηριστικά τού προϊόντος , δέν υπάγονται στήν κλάση 33.01 «αιθέρια έλαια καί ρητινοειδή» τού κοινού δασμολογίου .

2)Δέν συγκαταλέγονται στίς αρωματικές ουσίες πού περιλαμβάνονται στήν εν λόγω δασμολογική κλάση προϊόντα οπως τό gingerol , καθ’ οσον τά ουσιαστικά χαρακτηριστικά τους καθορίζονται , πρωτίστως , από τήν γεύση καί όχι από τήν όσφρηση .